b'\n_START_ARTICLE_\nBallia\n_START_SECTION_\nHist\xc3\xb2ria\n_START_PARAGRAPH_\nEl nom sembla derivar de la paraula ballua que en llengua local vol dir "arena", per la natura arenosa del seu terreny. Altres el fan derivar del savi i poeta hind\xc3\xba Valmiki. Fou part del regne de Kosala i per un temps va estar sota influ\xc3\xa8ncia budista. El 1871 fou declarada municipalitat. L\'antiga ciutat fou destru\xc3\xafda per l\'erosi\xc3\xb3 del Ganges entre 1873 i 1877 i les cases dels oficials i ciutadans foren reconstru\xc3\xafdes en un altre lloc per\xc3\xb2 tamb\xc3\xa9 se les va emportar el riu; el 1894 es va traslladar a Korantadih. El 1879 fou declarada capital del districte del seu nom (abans ho era de la divisi\xc3\xb3 de Ballia dins del districte de Ghazipur). Fou (i resta) tamb\xc3\xa9 capital d\'un tehsil. El 1942, en el moment de l\'anomenat Quit India Movement la ciutat va proclamar la independ\xc3\xa8ncia dels brit\xc3\xa0nics i va formar un govern provisional de l\'\xc3\x8dndia dirigit per Chittu Pandey.'